Ministru kabineta rīkojuma projekta **„Par valsts meža zemes “Brīvības ielā 36”, Stendē, Talsu novadā, atsavināšanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Rīkojuma projekts sagatavots, lai, ievērojot Meža likumā un Publiskas personas mantas atsavināšanas likumā ietverto tiesisko regulējumu, saņemtu Ministru kabineta atļauju atsavināt būves kopīpašniekam, atsavinot valstij piederošo 1/6 domājamo daļu no nekustamā īpašuma „Brīvības ielā 36, Stendē, Talsu novadā, atsavināt arī minētās zemes vienības sastāvā esošo meža zemi 0,0887 ha platībā, kas nepieciešama uz zemes esošā būvju nekustamā īpašuma uzturēšanai.  Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Meža likuma 44.panta ceturtās daļas 3.punkta „b” apakšpunkts. Publiskas personas mantas atsavināšanas likuma (turpmāk – Atsavināšanas likums) 4.panta ceturtās daļas 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Meža likuma 44.panta ceturtās daļas 3.punkta „b” apakšpunktā noteikto, zemesgrāmatā ierakstītas valsts meža zemes atsavināšanu vai privatizāciju pilsētās var atļaut ar ikreizēju Ministru kabineta rīkojumu, privatizējot, kā arī atsavinot zemi, ko aizņem būves tādā platībā, kādā šī zeme ir būvju īpašnieku likumīgā lietošanā (apbūvei), līdz 0,12 hektāru platībā vai vairāk, ja ir vajadzīga funkcionāli lielāka platība vai ja valsts meža zemes nodalīšana nav pieļaujama atbilstoši teritorijas attīstības plānošanas dokumentiem, vai ja pēc nodalīšanas veidojas tāds starpgabals Publiskas personas mantas atsavināšanas likuma izpratnē, kuru nav lietderīgi izmantot valsts vai pašvaldības funkciju veikšanai. Augstākās tiesas Senāts Administratīvo lietu departamenta 2019. gada 13. februāra spriedumā lietā Nr. SKA-154/2019 ir norādījis, ka Meža likuma 44. panta ceturtās daļas 3.punkta „b” apakšpunkts ir interpretējams tādējādi, ka šis izņēmums no vispārējā aizlieguma atsavināt valstij piederošu meža zemi ir pieļaujams vienīgi ar nolūku novērst ēkas un tai piesaistītās zemes atrašanos dažādu personu īpašumā (t.s. dalīto īpašumu). Likumdevējs apzināti ir uzsvēris, ka konkrētais izņēmums attiecas uz tādu meža zemi, kas ēkas īpašnieka lietošanā ir tieši saistībā ar apbūvi, līdz ar to likumdevēja mērķis nav nodot atsavināšanai pilsētās jebkuru zemesgabalā esošo valsts meža zemi, attiecībā uz kuru izpildās platības kritērijs (līdz 0,12 ha), bet kas nav tieši saistīta ar apbūvi (Senāta 2016.gada 24.februāra sprieduma Nr. SKA-508/2016 (A420393413) 9.punkts un 2017.gada 30.jūnija sprieduma Nr. SKA-576/2017 (A420393413) 6.punkts). Ar Rīkojuma projektu sasniedzamais mērķis ir ar apbūvi tieši saistībā esošās meža zemes valstij piederošās 1/6 domājamās daļas atsavināšana apbūves kopīpašniecei, lai zemi un ēku apvienotu vienā nekustamajā īpašumā un, lai ar kopīpašnieci izbeigtu dalītā īpašuma pastāvēšanu. Saskaņā ar Meža likuma 1.panta 29.punktu meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Meža likuma 3.panta pirmā daļa noteic, kāda zeme ir šā likuma objekts. Konkrētajā gadījumā Meža likuma objekts ir zeme, kas Nekustamā īpašuma valsts kadastra informācijas sistēmā reģistrēta kā mežs un tā ir meža platība 0,0887 ha apmērā.Meža likuma 44. panta piektajā daļā noteikts, ka šā panta ceturtās daļas 3. punktā minētā zeme privatizējama Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā vai atsavināma Atsavināšanas likumā noteiktajā kārtībā. Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums nosaka valstij vai pašvaldībai piederoša zemesgabala atsavināšanas jomā termiņu līdz kuram persona var iesniegt atsavināšanas ierosinājumu, lai kā maksāšanas līdzekli par atsavināmo apbūvētu zemesgabalu varētu izmantot īpašuma kompensācijas sertifikātus un šis termiņš likumā ir definēts kā pabeigšanas datums (2006.gada 31.augusts). Ievērojot to, ka atsavināšanas ierosinājums no apbūves kopīpašnieka par valstij piederošās 1/3 domājamās daļas no zemesgabala Brīvības ielā 36, Stendē, Talsu novadā, atsavināšanu ir saņemts 2020.gada 25.augustā, kas ir pēc likumā noteiktā pabeigšanas datuma - 2006.gada 31.augusta, valstij piederošo 1/3 domājamo daļu no apbūvēta zemesgabala Brīvības ielā 36, Stendē, Talsu novadā, atsavina saskaņā ar Atsavināšanas likumu. Atbilstoši Atsavināšanas likuma 4.panta ceturtās daļas 4.punktā noteiktajam publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) kopīpašnieks, ja viņš vēlas nopirkt tā zemesgabala domājamo daļu, uz kura atrodas ēka (būve), samērīgi savai ēkas (būves) daļai.Saskaņā ar Atsavināšanas likuma 5.panta trešo daļu lēmumu par valsts kopīpašumā esoša apbūvēta zemesgabala nodošanu atsavināšanai, par kuru Atsavināšanas likuma 4.panta ceturtās daļas 4.punktā minētā persona noteiktā kārtībā ir iesniegusi atsavināšanas ierosinājumu, pieņem valsts akciju sabiedrība "Valsts nekustamie īpašumi" (turpmāk- VNĪ). Atbilstoši Atsavināšanas likuma 5.panta trešajai daļai, VNĪ nedrīkst nodot atsavināšanai apbūvētu zemesgabalu, par kuru Ministru kabinets ir lēmis, ka tas nepieciešams valsts pārvaldes funkciju veikšanai saskaņā ar Valsts pārvaldes iekārtas likumu. Tā kā nav pieņemts Ministru kabineta lēmums par to, ka valstij piederošā 1/6 domājamā daļa no nekustamā īpašuma Brīvības ielā 36, Stendē, Talsu novadā, ir nepieciešama valsts pārvaldes funkciju veikšanai saskaņā ar Valsts pārvaldes iekārtas likumu, apbūvēta zemesgabala valstij piederošās 1/6 domājamās daļas var nodot atsavināšanai Atsavināšanas likuma noteiktajā kārtībā.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ izņemot šā panta 1.1, 1.2 un 1.3 daļā minētos gadījumus.Nekustamais īpašums (nekustamā īpašuma kadastra Nr. 8815 003 0030) **“Brīvības ielā 36”, Stendē, Talsu novadā** sastāv no zemes vienības 0,5149 ha kopplatībā (turpmāk – 1/3 domājamā daļa no zemes vienības). Īpašuma tiesības Kurzemes rajona tiesas Stendes pilsētas zemesgrāmatas nodalījumā Nr.100000356357 uz nekustamo īpašumu (nekustamā īpašuma kadastra Nr. 8815 003 0030) nostiprinātas:1. 1/3 domājamās daļas apmērā Latvijas valstij Finanšu ministrijas personā;
2. 2/3 domājamās daļas apmērā privātpersonai.

 Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem zemes vienībai ir noteikti šādi apgrūtinājumi:* ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem (0.0048 ha);
* ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem (0.0021 ha).

Saskaņā ar zemesgrāmatas datiem nekustamajam īpašumam ir noteikti apgrūtinājumi:* aizsargjosla gar elektrisko tīklu gaisvadu līniju ar nominālo spriegumu 0,4 kV - 0,0048 ha;
* aizsargjosla gar elektrisko tīklu gaisvadu līniju ar nominālo spriegumu 0,4 kV - 0,0021 ha.

 Saskaņā ar NĪVKIS datiem zemes vienības noteiktais lietošanas mērķis: 0601 – individuālo dzīvojamo māju apbūve.Saskaņā ar Meža likuma 3. panta pirmās daļas 1. punktu Meža likuma objekts ir zeme, kas NĪVKIS reģistrēta kā mežs. Atbilstoši NĪVKIS par zemes vienības platības sadalījumu pa lietošanas veidiem, zemes vienības 0,0887 ha platībā noteiktais lietošanas veids ir mežs, zemes vienībai 0,3215 ha platībā – lauksaimniecībā izmantojamā zeme (tai skaitā pļavu platība), zemes vienībai 0,1047 ha platībā – zeme zem ēkām. Saskaņā ar Nekustamā īpašuma valsts kadastra likuma 76.pantā noteikto, nekustamā īpašuma novērtējums kadastrā ir nekustamā īpašuma kadastrālās vērtības un nekustamā īpašuma sastāvā esošās mežaudzes vērtības summa. Atbilstoši informācijai no NĪVKIS nekustamā īpašuma novērtējums kadastrā ir noteikts 2499 *euro*, tajā skaitā zemes vienības kadastrālā vērtība uz 2021.gada 1.janvāri noteikta 2499 *euro*, līdz ar to zemes vienībā ietilpstošās mežaudzes vērtība ir 0 *euro*. Zemes vienība un tās sastāvā esošā valsts meža zeme ir apbūvēta. Uz valstij piederošās 1/3 domājamās daļas no zemes vienības un tās sastāvā esošās valsts meža zemes, atrodas viena būve (būves kadastra apzīmējums 8815 003 0030 001), kas ietilpst nekustamā īpašuma „Brīvības iela 36” (nekustamā īpašuma kadastra Nr.8815 503 0005) – Stendē, Talsu novadā, sastāvā. Būve (būves kadastra apzīmējums 8815 003 0030 001) ir kopīpašums. Īpašuma tiesības Talsu zemesgrāmatas nodaļas Stendes pilsētas zemesgrāmatas nodalījumā Nr.100000362816 uz nekustamo īpašumu (nekustamā īpašuma kadastra Nr. 8815 503 0005) nostiprinātas:1. 1/3 domājamās daļas apmērā privātpersonai;
2. ½ domājamās daļas apmērā privātpersonai, kura ir ierosinājusi zemes vienības 1/3 domājamās daļas atsavināšanu.

 Uz 1/6 domājamo daļu no būves kopīpašuma īpašumtiesības zemesgrāmatā nav nostiprinātas. Saskaņā ar NĪVKIS datiem nav informācijas par 1/6 domājamās daļas no būves kopīpašuma īpašumtiesību piederību. VNĪ ir vērsusies gan Talsu novada pašvaldībā, gan pie būvju kopīpašniecēm, lai noskaidrotu 1/6 domājamās daļas no būves kopīpašuma īpašumtiesību piederību, bet nav saņēmusi informāciju par 1/6 domājamās daļas no būves kopīpašuma īpašumtiesību piederību. Šobrīd VNĪ veic nepieciešamās darbības informācijas iegūšanai, lai varētu vērsties tiesā juridiskā fakta konstatēšanai par 1/6 domājamās daļas no būves kopīpašuma tiesību atzīšanu valstij.Par 1/6 domājamo daļu no zemes vienības ar būves ½ domājamās daļas īpašnieci noslēgts Apbūvēta zemesgabala Brīvības ielā 36, Stendē, Talsu novadā (kadastra numurs 8815 003 0030), daļas 2018.gada 2.decembra nomas līgums Nr.4/3-1-18-39/2547. VNĪ 2020.gada 25.augustā ir saņēmusi būves kopīpašnieces (1/2 domājamā daļa) atsavināšanas ierosinājumu (reģistrēts VNĪ ar Nr.10763) par valstij piederošās 1/3 domājamās daļas no zemes vienības atsavināšanu. Ņemot vērā to, ka būves 1/6 domājamai daļai nav zināma īpašumtiesību piederība, tad saskaņā ar Atsavināšanas likuma 4.punkta ceturtās daļas 4.punktu, VNĪ būves kopīpašniecei, kura vērsās ar atsavināšanas iesniegumu par 1/3 domājamās daļas no zemes vienības atsavināšanu, atsavinās 1/6 domājamās daļas no nekustamā īpašuma un 1/6 domājamo daļu no nekustamā īpašuma VNĪ atstās atsavināšanai būves 1/6 domājamās daļas nezināmajam kopīpašniekam, kad tiks saņemts tā atsavināšanas ierosinājums.  Būves kopīpašuma 1/3 domājamās daļas kopīpašniece atbilstošo zemesgabala domājamo daļu ir ieguvusi īpašumā zemes reformas ietvaros. Līdz ar to šobrīd ir jālemj par būvei atbilstošo zemes daļu, attiecībā uz kuru nav pieņemts lēmums zemes reformas ietvaros, par Finanšu ministrijai piederošo 1/3 domājamo daļu no zemes vienības no kuras, lai ievērotu zemes un ēkas proporciju 1/6 domājamā daļa atsavināma būves kopīpašniecei (1/2 domājamā daļa), kura VNĪ vērsusies ar atsavināšanas ierosinājumu un 1/6 domājamā daļa rezervējama bezīpašnieka 1/6 domājamai daļai.Ar Ministru kabineta 2019.gada 7.maija rīkojumu Nr. 210 „Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” ir apstiprināts Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai. Minētā rīcības plāna 175.1.apakšpunktā ir noteikts rīcības plāna pasākums īstenot piespiedu dalītā īpašuma sakārtošanu, virzoties uz vienotu īpašumu (zemes un ēkas vienotības princips). Atsavinot 1/6 domājamo daļu no zemes vienības Brīvības ielā 36, Stendē, Talsu novadā, apbūves kopīpašniecei, tiks izbeigtas dalītā īpašuma tiesiskās attiecības, tajā skaitā arī piespiedu nomas tiesiskās attiecības.Pēc Ministru kabineta atļaujas saņemšanas par nekustāmajā īpašumā ietilpstošās meža zemes atsavināšanu, VNĪ 1/6 domājamās daļas no nekustamā īpašuma kopā ar tajā ietilpstošo meža zemi, atsavinās saskaņā ar Atsavināšanas likuma 4.panta ceturtās daļas 4.punktu, 5.panta trešo daļu, 37.panta pirmās daļas 4.punktu, pieņemot attiecīgu VNĪ valdes lēmumu par apbūvēta valsts zemesgabala atsavināšanu apbūves kopīpašniekam. VNĪ saskaņā ar Atsavināšanas likumā noteikto ne vēlāk kā divu mēnešu laikā no dienas, kad saņemts atsavināšanas ierosinājums un visi atsavināšanai nepieciešamie dokumenti, kas apliecina personas pirmpirkuma tiesības jāpieņem lēmumu par valstij piederošo 1/6 domājamo daļu no apbūvēta zemesgabala nodošanu atsavināšanai.  Attiecībā uz valstij piederošo 1/6 domājamo daļu no apbūvēta zemesgabala Brīvības ielā 36, Stendē, Talsu novadā, atsavināšanu par pēdējo dokumentu lēmuma par valstij piederošo 1/6 domājamo daļu no apbūvēta zemesgabala nodošanu atsavināšanai uzskatāms Ministru kabineta rīkojums par atļauju nodot atsavināšanai valsts zemesgabala sastāvā tieši ar apbūvi saistībā esošo 1/6 domājamo daļu no meža zemes.Atsavinot nekustamo īpašumu, jāņem vērā likuma „Par zemes reformu Latvijas Republikas pilsētās” 21.panta pirmajā daļā noteiktie nosacījumi.Rīkojuma projekts attiecas uz publiskās pārvaldes politiku. |
| 3 |

|  |
| --- |
| Projekta izstrādē iesaistītās institūcijas un publiskas personas kapitālsabiedrības  |

 |  Finanšu ministrija un VNĪ. |
| 4. | Cita informācija |  Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Publiskas personas mantas atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot Atsavināšanas likuma 4.panta ceturtajā daļā minēto personu tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. Būves kopīpašnieku  personas dati apstrādāti, tos iegūstot no Rīkojuma projektā minētā būvju nekustamā īpašuma zemesgrāmatas nodalījuma, kuru noraksti nepieciešami Rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nekustamā īpašuma kopīpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. |

|  |
| --- |
| Atbilstības izmaksu monetārs novērtējums  |

 | Projekta tiesiskais regulējums atbilstības izmaksas nerada |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021. gads** | Turpmākie trīs gadi (tūkst. *euro*) |
| **2022.** | **2023.** | **2024.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2021. gadu | Izmaiņas, salīdzinot ar kārtējo 2021. gadu | Izmaiņas, salīdzinot ar kārtējo 2021.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms |
| 3.1. valsts pamatbudžets | Nav precīzi aprēķināms |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  Nav precīzi aprēķināms |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja valsts domājamās daļas no zemes vienības tiks atsavinātas 2021.gadā, tad valsts nekustamā īpašuma atsavināšanas rezultātā iegūtos līdzekļus pēc atsavināšanas izdevumu atskaitīšanas saskaņā ar likuma “Par valsts budžetu 2021.gadam” 44.panta septīto daļu izlietos tās pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tai skaitā valsts nekustamo īpašumu uzlabošanas darbu veikšanai un vidi degradējošo objektu sakārtošanai. Minētos līdzekļus, kas 2021. gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai, līdz 2021. gada 31. decembrim ieskaitīs valsts budžetā.VNĪ ir tiesības atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī tās pārvaldīšanā esošo valsts nekustamo īpašumu pārvaldīšanai un šajā daļā noteikto pārvaldīšanas darbību, kas tiek segtas no valsts nekustamā īpašuma atsavināšanas rezultātā iegūtajiem līdzekļiem, priekšfinansēšanai.Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo tā atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

*Peimane 25600849*

*Ilvija.Peimane@vni.lv*